SAMTEL ลงนามสัญญารับจ้างกับกระทรวงมหาดไทย มูลค่าโครงการ 333 ลบ.
SAMTEL เผยบริษัทย่อย “สามารถคอมเทค” ลงนามสัญญารับจ้างปรับปรุง-พัฒนาอุปกรณ์เชื่อมโยงเครือข่ายระบบสื่อสารให้กระทรวงมหาดไทย มูลค่าโครงการ 333 ลบ. ระยะเวลาโครงการ 690 วัน
29 เม.ย. 2558

บริษัท สามารถเทลคอม จำกัด (มหาชน) หรือ SAMTEL ระบุว่า บริษัท สามารถคอมเทค จำกัด ซึ่งเป็นบริษัทย่อยที่บริษัทถือหุ้นอยู่ 99.99% ได้ลงนามในสัญญารับจ้างปรับปรุงและพัฒนาอุปกรณ์เชื่อมโยงเครือข่ายระบบสื่อสารกับกระทรวงมหาดไทย เมื่อวานนี้ (28 เม.ย.) ซึ่งมีมูลค่าโครงการทั้งสิ้น 333 ล้านบาท รวมภาษีมูลค่าเพิ่มแล้ว โดยจะต้องปรับปรุงและพัฒนาอุปกรณ์เชื่อมโยงเครือข่ายระบบสื่อสารให้แล้วเสร็จและใช้งานได้อย่างมีประสิทธิภาพภายในระยะเวลาโครงการ 690 วัน นับถัดจากวันลงนามสัญญา